Ophélie Aspord

Ophélie Aspord (Brujas, 1991ko maiatzaren 21a -) igerilari olinpiko lapurtarra da. Aviron Bayonnais taldean aritzen da.

 Biografia 
Brujasen (Flandrian) jaioa, 10 urte zituela gurasoekin joan zen Baionara. Tolosako Unibertsitatean zuzenbidea ikasten ari da.

 Kirol ibilbidea 
2010ean Frantziako Igeriketa txapelketan brontzezko domina lortu zuen 800 metrotan. 2011n berriro domina bera lortu zuen. Ur irekian, berriz, 10 km, 5 km eta erlojupeko 5 km-ko probak irabazi zituen.

2011n ere, Munduko Ur Irekietako Txapelketan, Shangain, 6.a izan zen 5 kilometroko lasterketan eta 7.a Frantziako taldearekin proba berean.

2012ko Olinpiar Jokoetan parte hartu zuen lehen aldiz eta 6.a izan zen 10 kilometroko maratoian. 1:58:43ko denbora egin zuen.

 Erreferentziak 

Kategoria:Baionarrak
Kategoria:Brujastarrak
Kategoria:Euskal Herriko emakume igerilariak
Kategoria:2012ko Udako Olinpiar Jokoetako igerilariak